سامان بەرزنجی وەزیر تەندروسی لە کۆنگرەیگ رووژنامەوانی دویای ئەو گردەوبوینە ک ئاژانس شەفەق نیوز ئامادەی بوی وت: جویر بەشیگ لە چین تەندروسی و دەرمان یە چەن مانگیگە کار لەلی کەیمن، ئمڕوو گردەوبیون فراوانیگ وەگەرد خاوەن ئەمار دەرمانەیل لە گشت هەرێم کوردستان وەڕیەو بردیمن.
وتیش: لە گردەوبوینەگە ئاگادار خاوەن ئەمارەیل دەرمان و هاوردەکارەیل وە یاسا و رینما و تەمەیل لەباوەت کوالیتی دەرمان هەرلە کارخانە تا رەسینی ئەرا بیمارەگە کردیمن، وتیش: رینمایل کوالیتی ئەوەسا سەختترەو بوود.
لەباوەت نرخ دەرمان، بەرزنجی وت: وەزارەتەگە توەنست لە ماوەی دوو ساڵ گوزەشتە نرخیگ لەبان ١٤ هەزار دەرمان دانەێد، و چریش بنەێدە بان دەرمانەیل، و ئی دەرمانەیلە لەلای وەزارەتەگە توومار کریان.
